**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „MOKINIŲ ĮTRAUKTIES DIDINIMAS LAZDIJŲ RAJONE“ IR JO DALINIO FINANSAVIMO**

2020 m. rugpjūčio 26 d. Nr. 34-500

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://10.103.1.4:49201/aktai/Default.aspx?Id=3&DocId=40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.3 tikslo „Užtikrinti gyventojų socialinį saugumą“ 3.3.1. uždaviniu „Užtikrinti socialinių paslaugų prieinamumą ir įvairovę“, atsižvelgdama į 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.2.2-ESFA-K-730 priemonės „Mokyklų pažangos skatinimas“ projektų finansavimo sąlygų aprašą, patvirtintą Lietuvos Respublikos švietimo, mokslo ir sporto ministro 2020 m. gegužės 20 d. įsakymu Nr. V-748 „Dėl 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.2.2-ESFA-K-730 priemonės „Mokyklų pažangos skatinimas“ projektų finansavimo sąlygų aprašo patvirtinimo“, Lazdijų rajono savivaldybės taryba n u s p r e n d ž i a:

1. Pritarti Lazdijų rajono savivaldybės administracijos projektui „Mokinių įtraukties didinimas Lazdijų rajone“.
2. Numatyti iš Lazdijų rajono savivaldybės biudžeto lėšų projekto daliniam finansavimui ne mažiau kaip 5,75 proc. tinkamų finansuoti išlaidų.
3. Užtikrinti netinkamų finansuoti, bet šiam projektui įgyvendinti reikalingų išlaidų, padengimą iš Lazdijų rajono savivaldybės biudžeto lėšų.
4. Įgalioti Lazdijų rajono savivaldybės administracijos direktorių pasirašyti jungtinės veiklos sutartis su projekto partneriais.

5. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Andrė Zenevičienė, tel. 8 614 01 038

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO PROJEKTUI „MOKINIŲ ĮTRAUKTIES DIDINIMAS LAZDIJŲ RAJONE“ IR JO DALINIO FINANSAVIMO“**

**AIŠKINAMASIS RAŠTAS**

2020-08-24

Lazdijų rajono savivaldybės tarybos sprendimas „Dėl pritarimo projektui „Mokinių įtraukties didinimas Lazdijų rajone“ parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.3 tikslo „Užtikrinti gyventojų socialinį saugumą“ 3.3.1. uždaviniu „Užtikrinti socialinių paslaugų prieinamumą ir įvairovę“, atsižvelgiant į 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.2.2-ESFA-K-730 priemonės „Mokyklų pažangos skatinimas“ projektų finansavimo sąlygų aprašą, patvirtintą Lietuvos Respublikos švietimo, mokslo ir sporto ministro 2020 m. gegužės 20 d. įsakymu Nr. V-748 „Dėl 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.2.2-ESFA-K-730 priemonės „Mokyklų pažangos skatinimas“ projektų finansavimo sąlygų aprašo patvirtinimo“.

Sprendimo tikslas – gauti Lazdijų rajono savivaldybės tarybos pritarimą Lazdijų savivaldybės administracijos rengiamam projektui „Mokinių įtraukties didinimas Lazdijų rajone“ (toliau – projektas) ir projekto paraiškos teikimui Europos socialinio fondo agentūrai (toliau – ESFA) pagal 09.2.2-ESFA-K-730 priemonę „Mokyklų pažangos skatinimas“, numatyti projektui ne mažesnį nei 5,75 proc. dalinį tinkamų išlaidų finansavimą bei padengti visas kitas projekto įgyvendinimui būtinas išlaidas. Preliminari viso projekto vertė – 300 000 Eur su PVM, o Pareiškėjas turi prisidėti ne mažiau kaip 5,75 proc. nuo visų tinkamų finansuoti išlaidų.

Lazdijų rajono savivaldybės administracija planuoja įgyvendinti projektą, kurio pagrindinis tikslas – plėtojant socialinę partnerystę ir teikiant koordinuotą pagalbą mokiniams, sumažinti anksti iš švietimo sistemos pasitraukusių ir ugdymo programos nebaigusių asmenų skaičių Lazdijų rajone. Projekto tikslui įgyvendinti keliami tokie uždaviniai:

- Teikti psichologinę ir koordinuotą pagalbą mokiniams ir jų tėvams;

- Plėtoti socialinę partnerystę Lazdijų rajone;

- Sudaryti sąlygas vaikams ir jų tėvams gauti savigalbos specialisto paslaugas;

- Gerinti SUP turinčių vaikų ugdymo kokybę.

Projekte planuojami partneriai – VšĮ Lazdijų švietimo centras, Lazdijų Motiejaus Gustaičio gimnazija, VšĮ Lazdijų socialinių paslaugų centras, VšĮ Lazdijų visuomenės sveikatos biuras. Projekto vykdytojas ir partneriai projekte dalyvaus Jungtinės bendradrabiavimo sutarties pagrindu.

Projektas neprieštarauja galiojantiems teisės aktams ir yra suderintas su atitinkamais Lazdijų rajono savivaldybės administracijos specialistais.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Teisės akto projekto antikorupcinis vertinimas taisyklėse nenumatytas.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vedėja Andrė Zenevičienė.

Strateginio planavimo ir investicinių

projektų valdymo skyriaus vedėja Andrė Zenevičienė